
<ul>
<li><span style="font-size: small;">Здруженијата на граѓани и фондации не ја добиваат потребната финансиска поддршка од општинските буџети. Во просек, општините во 2022 година доделиле за здруженијата на граѓани само 0,1 % од своите буџети. </span></li>
<li><span style="font-size: small;">Со исплатите на средства кон професионалните спортски клубови преку буџетската ставка 463 - Трансфери на невладини организации се создава искривена слика дека поддршката на здруженијата на локално ниво е поголема од реалното. </span></li>
<li><span style="font-size: small;">Просечната вредност на доделените средства за здруженија на граѓани од општините во 2022 година изнесува скромни 75 илјади денари, а за спортските клубови шест ипол пати повеќе, односно просечно по 488 илјади денари. </span></li>
<li><span style="font-size: small;">Најголем дел од парите што се доделени за НВО се за проекти од областа на социјалната заштита, по што следат проекти од областа од културата и на животната средина. Речиси и да нема проекти од областа на доброто владеење, со што се оневозможува здруженијата на граѓани да дадат придонес во борбата против корупцијата и кон зголемување на транспарентноста и отчетноста на локалните власти. </span></li>
<li><span style="font-size: small;">Јавните повици за доделување финансиска поддршка за НВО се објавуваат на веб-страниците на општините. Но, во нив, најчесто, не се наведени целите на повикот, висината на средствата, ниту критериумите за избор на предлог-проектите. </span></li>
<li><span style="font-size: small;">Поголем дел од општините не ги објавуваат јавно имињата на организациите кои добиле буџетска поддршка, ниту износот на доделените средства и нивната намена. А, не се бара од примателите на средствата ниту да доставуваат извештаи за реализацијата на проектите. Со овој пристап општините не овозожуваат транспарентен и фер пристап до средствата, како и увид во начинот на кои тие се трошат - со што се отвора простор за злоупотреби и корупција.</span></li>
</ul>
<p><span style="font-size: small;">Ова истражување е изготвено во рамките на проектот „Заштита од корупција“ со финансиска помош од Амбасадата на Кралството Холандија во Скопје, имплементиран од Центарот за граѓански комуникации, во периодот од 1 ноември 2021 година до 31 октомври 2024 година. За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</span></p>
<p><span style="font-size: small;">Истражувањето на <a href="images/troskicip.pdf" target="_blank">македонски</a>, на <a href="images/shpenzimecip.pdf" target="_blank">албански</a> и на <a href="images/triflescip.pdf" target="_blank">англиски</a> јазик можете да го преземете на следните линкови:</span></p>
<p><a href="images/troskicip.pdf" target="_blank"><span style="font-size: small;">ТРОШКИ ЗА ЗДРУЖЕНИЈАТА НА ГРАЃАНИ ВО ОПШТИНСКИТЕ БУЏЕТИ</span></a></p>
<p><a href="images/shpenzimecip.pdf" target="_blank"><span style="font-size: small;">SHPENZIME PËR SHOQATAT QYTETARE NË BUXHETET E KOMUNAVE</span></a></p>
<p><a href="images/triflescip.pdf" target="_blank"><span style="font-size: small;">TRIFLES LEFT FOR THE CITIZENS’ ASSOCIATIONS IN THE MUNICIPAL BUDGETS</span></a></p>