<h3 style="box-sizing: border-box; line-height: 1.1; color: #464646; margin: 5px 0px 10px;"><span style="font-size: medium;">За десет години, бројот на студенти е намален за 7.000, секој петти студент сака да биде лекар</span></h3>
<p style="margin: 15px 0px; color: #444444;"><span style="font-size: small;"><img src="images/studenti1.png" border="0" width="300" height="199" style="margin: 0px 5px; border: 0px; float: left;" />Денес, 1 октомври 2024 година, Центарот за граѓански комуникации го објави <span style="color: #333333;"><a href="images/istrazuvanje broj studenti.pdf" target="_blank">истражувањето за движењето на бројот на студенти во земјава во последните десет учебни години</a>, со база на податоци. </span></span></p>
<p><span style="font-size: small;">Истражувањето покажа дека:</span></p>
<ul>
<li><span style="font-size: small;">Само за последните десет години, бројот на студенти во земјава се      намалил за 7.043, односно за 12 %. </span></li>
<li><span style="font-size: small;">Најмногу студенти во последните десeт години загубиле државните      универзитети - 11.150, односно 22 %. </span></li>
<li><span style="font-size: small;">УКИМ е најголем губитник, со речиси 5 илјади помалку студенти за десет      години. Поединечно, најмногу студенти загубиле Економскиот, Филолошкиот и      Градежниот факултет во Скопје. </span></li>
<li><span style="font-size: small;">Наспроти тоа, на приватните факлултети има 4.054 или 56 % студенти      повеќе во последните десeт години. </span></li>
<li><span style="font-size: small;">Пораст од 20 % има и кај верските високообразовни установи.</span></li>
<li><span style="font-size: small;">Кај бруцошите, има намалување од 19 %, односно за една деценија бројот      на студенти запишани во прва година се намалил за 3612. </span></li>
<li><span style="font-size: small;">На УКИМ, во последните десет години, има намалување на бројот на      студенти во прва година на сите факултети, освен на Медицински и ФИНКИ. На      скопски Правен има дури 61% помалку бруцоши. </span></li>
<li><span style="font-size: small;">Наспроти намалувањето на бројот на студенти, се зголемува бројот на      наставници и соработници. Само за последните десет години,      универзитетскиот кадар пораснал за повеќе од илјада луѓе, односно за една      третина. </span></li>
<li><span style="font-size: small;">На државните универзитети има за 26 % повеќе кадар отколку пред десет      години, на приватните, пак, кадарот пораснал за 45 %. </span></li>
</ul>
<p><span style="font-size: small;">До целото истражување и базата на податоци може да се пристапи на следниот <a href="https://www.opendata.mk/Home/TekstualniDetails/132?Category=1" target="_blank">линк</a>. </span></p>
<p><span style="font-size: small;"> За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk" style="font-size: 12.16px;">center@ccc.org.mk</a>. </span></p>