
<ul>
<li><span style="font-size: small;">Општините и министерствата немаат пишани внатрешни правила за ангажирање адвокати, имајќи предвид дека набавката на услуги од адвокат е исклучена од Законот за јавни набавки. </span></li>
<li><span style="font-size: small;">Меѓу одговорите од општините има најразлични објаснувања за начинот на избор на адвокат и тоа: „Врз основа на нивниот углед и искуство во поглед на природата на предметите“; „Лесно достапни до општината, кои имаат канцеларија во истата општина“; „Врз основа на сознанија за стручноста и компетенциите на адвокатите и врз основа на добиени препораки за нивната досегашна работа“; „Со непосредна спогодба“;<span style="white-space: pre;"> </span>„По слободен избор“; „Го избрал градоначалникот“ и „Од именикот на адвокати“. </span></li>
<li><span style="font-size: small;">Само општините и Град Скопје лани потрошиле 67.269.053 денари или 1,1 милион евра за исплати на адвокати.</span></li>
<li><span style="font-size: small;">Министерствата, на адвокати им исплатиле 62.428.934 денари или 1 милион евра. </span></li>
<li><span style="font-size: small;">Парите што министерствата и општините заедно ги плаќаат на адвокати се две третини од вкупните пари што за оваа намена ги исплаќаат сите буџетски институции заедно. </span></li>
<li><span style="font-size: small;">40-тина проценти од исплатените 1,1 милион евра е за адвокати кои општините сами ги ангажирале, додека останатите 60 % се за исплатени адвокатски услуги по други основи. </span></li>
<li><span style="font-size: small;">Од општините, адвокати ангажирале 72 од 81 единица на локална самоуправа. </span></li>
<li><span style="font-size: small;">Една четвртина од општините исплаќаат месечен паушал на некој адвокат. </span></li>
<li><span style="font-size: small;">Од министерствата, само две имаат ангажирано адвокати, додека другите исплати се на адвокати по други основи, односно за судски и извршни решенија, и камати. </span></li>
<li><span style="font-size: small;">Од општините, Град Скопје и Гази Баба предничат во исплатените суми за адвокати, додека кај министерствата тоа се Финансии (за функции на државата), па Правда и Труд. </span></li>
<li><span style="font-size: small;">Поединечно најмногу пари му се исплатени на адвокат Влатко Ристовски кому само Општина Гази Баба му исплатила повеќе од 6 милиони денари во 2023 година. </span></li>
</ul>
<p><span style="font-size: small;">Истражувањето за адвокатските исплати од министерствата, Владата и единиците на локална самоуправа е направено врз основа на одговорите на барањата за слободен пристап до информациите од јавен карактер добиени од сите овие институции, како и врз основа на податоците за извршените исплати од базата на податоци за отворени финансии. </span></p>
<p><span style="font-size: small;">Сите податоци во отворен формат се достапни на овој <a href="https://opendata.mk/Storage/%D0%91%D0%B0%D0%B7%D0%B0%20%D0%BD%D0%B0%20%D0%BF%D0%BE%D0%B4%D0%B0%D1%82%D0%BE%D1%86%D0%B8%20%D0%BD%D0%B0%20%D0%B8%D1%81%D0%BF%D0%BB%D0%B0%D1%82%D0%B8%20%D0%B7%D0%B0%20%D0%B0%D0%B4%D0%B2%D0%BE%D0%BA%D0%B0%D1%82%D0%B8.xlsx" target="_blank">линк</a>. </span></p>
<p><span style="font-size: small;">За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</span></p>