<p style="text-align: left;"><strong>Многу ниска конкуренција на локалните тендери </strong></p>
<p>СКОПЈЕ, 26 јуни 2018 година – Центарот за граѓански комуникации денеска ги објави <a href="https://www.dropbox.com/s/kkelpe4jkioebfx/Monitoring%20na%20lokalno%20nivo_11_MK.pdf?dl=0" target="_blank">резултатите од редовниот мониторинг на постапките за јавни набавки спроведени од институции на локално ниво во периодот април-септември 2017 год.</a>, којшто ги покажа следниве главни констатации:</p>
<p>»        Ниската конкуренција на локалните тендери и натаму продолжува да се движи под три понудувачи, што се смета за минимум конкуренција. На мониторираните тендери имало просечно по 2,8 понудувачи. Она што дополнително загрижува е зголемениот процент на тендери со една или ниту една понуда, којшто скокна дури на 40% во мониторираниот период, највисоко ниво во последните 3 години.<strong></strong></p>
<p>»        Процентот на поништени постапки за јавни набавки во мониторираниот примерок скокна на 20%, достигнувајќи ја повторно највисоката граница во последните пет години. Во дури 50% од поништените постапки, причина за поништување било немањето ниту една понуда.<strong></strong></p>
<p>»        Електронската аукција се одржала само во 58% од мониторираните тендери. Таа е успешна само кај набавките со поголема конкуренција, додека во другите е само формална и често изгледа како фирмите да се договараат како ќе настапат на аукцијата. <strong></strong></p>
<p>»        Како во ниту еден друг период порано, во текот на овој мониториран период податоците побарани преку правото на слободен пристап до информации од јавен карактер во дури 28% од тендерите се обезбедени по пат на жалба до Комисијата за заштита на ова право. <strong></strong></p>
<p>Извештајот од мониторингот е достапен<a href="https://www.dropbox.com/s/kkelpe4jkioebfx/Monitoring%20na%20lokalno%20nivo_11_MK.pdf?dl=0" target="_blank"> тука</a>. За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</p>