
<p><span style="font-size: small;">- Само во 2024 година, вредноста на општинските тендери пораснала за 16 проценти, односно за 26 милиони евра.</span></p>
<p><span style="font-size: small;">- Најголем скок во вредноста на тендерите имаат скопските општини Гази Баба, Аеродром и Кисела Вода.</span></p>
<p><span style="font-size: small;">- Град Скопје за прв пат го загуби приматот и со годишен пад на вредноста на тендерите од 11,5 милиони евра, се наоѓа на шестото место.</span></p>
<p><span style="font-size: small;">- Општините склучиле договори за јавни набавки со 1.210 фирми.</span></p>
<p><span style="font-size: small;">- Дури една четвртина од вкупната вредност на локалните тендери завршила кај само 10 фирми.</span></p>
<p><span style="font-size: small;">- На врвот според вкупната вредност на договорите е ЕДС (Енерџи деливери солушнс) со вредност на договорите од 500 милиони денари, односно околу 8 милиони евра.</span></p>
<p><span style="font-size: small;">- Општините трошат на јавни набавки просечно по 28 % од своите буџети.</span></p>
<p><span style="font-size: small;">- Најголема вредност на набавки по жител има Дојран, 675 евра, а најмала Градот Скопје, само 14 евра.</span></p>
<p><span style="font-size: small;">Сите податоци за јавните набавки по општини, фирми и години од 2015 година наваму се наоѓаат на <a href="https://javninabavki.opendata.mk/">Базата на податоци за јавните набавки на општините</a>. За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</span></p>