<p><a href="http://www.ccc.org.mk/images/stories/analiza_istrazuvanje_opstini_mk.pdf" target="_blank">Резултати од истражувањето на актуелните практики во општините од Источна Македонија: Штип, Струмица, Свети Николе и Виница</a><br /><br />НВО  Инфоцентарот,  Центарот  за  граѓански  комуникации  и  ЕХО,  во периодот  од  септември 2009  година  до  август 2012  година  го реализираат „Проектот на УСАИД за транспарентно владеење”.  <br /><br />Тргнувајќи  од фактот  дека  еден  од  најдобрите  начини  за  борба  против корупцијата  е  поголемата  транспарентност,  одговорност  и  отчетност, овој  проект  ќе  придонесе  кон  заживување  на  механизмите  за<br />потранспарентно,  поодговорно  и  поотчетно  работење  на  локалните власти, кон зајакнување на учеството на  граѓаните и бизнис заедницата во донесувањето одлуки на локално ниво, како и кон размената на добри<br />практики меѓу локалните самоуправи во земјава. <br /><br />Првата фаза  од  проектот  опфаќа  истражување  на  актуелните  практики на  локалните  самоуправи  во  четири  пилот  општини  во  Источна Македонија.  Целта  на  ова  истражување  е  да  се  дојде  до  релевантни<br />податоци за задоволство на  граѓаните,  граѓанските здруженија и бизнис заедницата  од  услугите  што  им  ги  нуди  општината,  како  и  да  се детектираат  евентуалните  слабости  во  работењето  на  општините,  а  во<br />насока на транспарентно, ефикасно и отчетно работење. <br /><br />Задоволството  на  граѓаните, НВО-и  и бизнис  секторот  од  услугите што им ги нудат општините се оценува преку: <br />•  нивната информираност за работата на општината; <br />•  нивната вклученост во донесувањето одлуки; <br />•  можноста  да  укажат  на  слабостите  во  функционирањето  на<br />општината и на вработените во општинската администрација и <br />•  отчетноста што ја добиваат од општината.<br /><br />Можноста, освен корисниците, и претставниците на општината да дадат свое  гледање за ефикасноста во давањето на услугите овозможи да се дојде до информации за постоењето на соодветен систем, процедури и<br />постапки со  кои се  гарантира постојаност на  квалитетот во работата на општината. <br /><br />Резултатите од истражувањето послужија, меѓу другото, да се утврди: <br />•  Дали општината навреме и соодветно ги информира граѓаните за својата работа? <br />•  Дали  и  на  кој  начин  граѓаните  се  вклучуваат  во  донесувањето одлуки? <br />•  Како  општината  соработува  со  граѓанските  организации  и бизнис секторот? <br />•  Кои се слабостите во функционирањето на општините? <br />•  Дали  општината  има  вградени  механизми  за  откривање  на незаконско и неетичко работење? <br />•  Дали  се  води  активна  антикорупциска  политика и дали  граѓаните се вклучени во оваа битка? <br />•  Дали е општината отчетна за резултатите од работењето? <br /><br />Резултатите од истражувањето ќе послужат како основа за изработка на препораки за преземање мерки за надминување на утврдените слабости и унапредување на работењето на локалните власти.</p>