
<ul>
<li><span style="font-size: small;">Само од јануари до октомври годинава, општините потрошиле на пејачи и на други забавувачи 961 илјада евра. До крајот на 2024 година, се очекува дека сумата ќе надмине еден милион евра.</span></li>
<li><span style="font-size: small;">Лани, за оваа намена се потрошени 1 милион и 11 илјади евра. </span></li>
<li><span style="font-size: small;">Најскапо платена, годинава, е Северина, за која Крива Паланка платила 25 илјади евра. </span></li>
<li><span style="font-size: small;">Сепак, годинава најмногу вкупно пари добила Јелена Розга – 42 илјади евра, за два настапи, во Берово и во Штип. </span></li>
<li><span style="font-size: small;">Лани, најскапо бил платен Саша Ковачевиќ, кој од Штип добил скоро 26 илјади евра. </span></li>
<li><span style="font-size: small;">Најмногу пари на забавни манифестации трошат општините Кавадарци, Струмица, Штип, Кисела Вода и Велес. </span></li>
<li><span style="font-size: small;">Овие услуги општините ги набавуваат преку помалку транспарентни постапки или наоѓаат начини да не го применат Законот за јавни набавки. </span></li>
<li><span style="font-size: small;">Вакви трошоци имале 50 општини. Од другите, 29 немаат, а две не доставија податоци. </span></li>
</ul>
<p><span style="font-size: small;">Забавните манифестации што општините ги организираат по разни поводи, како одбележување на некои празници (Нова Година) или нешто што е специфично за таа општина (храна, пијалак, традиција и сл.) ги чинат граѓаните повеќе од 1 милион евра, секоја година. Притоа, ова се пари што општините ги плаќаат од своите буџети и во сумата не влегуваат парите што за оваа намена се платени преку донации, најчесто од фирми и поединци.<br /></span></p>
<p><span style="font-size: small;">Истражувањето е направено според податоците добиени од општините врз основа на барања за слободен пристап до информации од јавен карактер.</span></p>
<p><span style="font-size: small;">За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</span></p>