<p style="text-align: center;">flickr_albumid=[72157622903417819]</p>
<p>Дванаесет новинари од македонските национални печатени и електронски  медиуми од 16 до 18 октомври 2009 година, во Охрид, учествуваа на  тренингот за истражување и известување за корупцијата кој се спроведе во  рамките на проектот за „Зајакнување на улогата на медиумите во борба  против корупцијата“.</p>
<p>Преку интерактивни презентации и дискусија тренерите од ЦГК, Сабина  Факиќ и Герман Филков, зборуваа за областите кои се најранливи на  корупција во Македонија, за методите за истражување на корупцијата,  фазите и чекорите во истражувањето и начинот на известување за  корупција. Меѓу темите на обуката, посебно внимание се посвети на  наоѓањето извори и докази за коруптивните активности, како и одржувањето  на тие извори.</p>
<p>Најмногу прашања до експертите, Никола Тупанчески, професор по  кривично право и Вања Михајлова, антикорупциски експерт се однесуваа за  начинот на известување и објавување на сознанијата за корупција без  притоа да се изложат на опасноста од судење.</p>
<p>Пред завршување на тренингот, новинарите дискутираа за корупциски  теми кои ќе ги истражуваат во нивната секојдневна работа. Истражувачките  приказни кои ќе бидат објавени во медиуми ќе бидат објавени и на  страницата на Центарот во делот <a href="../index.php?option=com_content&amp;view=section&amp;id=2&amp;Itemid=22&amp;lang=mk">Мрежа на новинари истражувачи. </a></p>
<p><span lang="RU">Оваа активност </span><span lang="MK">беше овозможена со поддршка од Институтот за трајни заедници (<a href="http://www.isc.org.mk/">ИТЗ</a>) преку фондови на Агенцијата на Соединетите Американски Држави за меѓународен развој (<a href="http://macedonia.usaid.gov/en/index.html">УСАИД</a>).</span></p>