<p><span style="font-size: small;">СКОПЈЕ, 14 февруари 2013 година – Центарот за граѓански комуникации денеска ги објави резултатите од мониторингот постапките за јавни набавки спроведени од институции на локално ниво во периодот од април до септември 2012 година.</span></p>
<p><span style="font-size: small;"> </span></p>
<p><span style="font-size: small;">Поставувањето на критериуми што фирмите треба да ги исполнат за да можат да учествуваат на тендерите коишто се несоодветни било за предметот на набавка, било за проценетата вредност на набавката, било за условите на пазарот е проблем кој е присутен кај речиси една третина од мониторираните постапки на локално ниво.</span></p>
<p><span style="font-size: small;"> </span></p>
<p><span style="font-size: small;">Законската обврска за одржување е-аукција за сите јавни набавки без оглед на вредноста сè потешко се остварува во тендерите на локално ниво. Во избраниот примерок од мониторингот  на јавните набавки на локално ниво, е-аукција се одржала само кај 46% од набавките.</span></p>
<p><span style="font-size: small;"> </span></p>
<p><span style="font-size: small;">Транспарентноста и отчетноста на договорните органи на локално ниво се доведени во прашање не само тогаш кога треба да бидат резултат на доброто владеење во институциите, туку и во случаите кога тие се точно наведени како законски обврски.</span></p>
<p><span style="font-size: small;"> </span></p>
<p><span style="font-size: small;">И кај мониторираните јавни набавки на локално ниво не изостануваат поништувањата на постапките, иако процентот на поништување (15%) е значително понизок од оној кај мониторираните постапки на институциите на национално ниво за истиот период(25%).</span></p>
<p><span style="font-size: small;"> </span></p>
<p><span style="font-size: small;">Фирмите што учествуваат на тендерите организирани од локалните институции ги лоцираат најчестите проблеми во: обемната документација што се бара од нив за учество на тендерите, во техничките спецификации и тендерските документации, во критериумите и начинот на евалуирање на понудите, во кратките рокови и во задолжителната е-аукција.</span></p>
<p><span style="font-size: small;"> </span></p>
<p><span style="font-size: small;">Извештајот е достапен и на www.ccc.org.mk. За повеќе информации ве молиме контактирајте го Центарот за граѓански комуникации на (02) 3213-513 или на center@ccc.org.mk. (Преземете го извештајот <a href="images/stories/izvestaj1.pdf" target="_blank">овде</a>)</span></p>
<p><span style="font-size: small;"> </span></p>
<p><span style="font-size: small;"><br /></span></p>
