
<p><span style="font-size: small;"> </span></p>
<p><span style="font-size: small;"><br /></span></p>
<p><span style="font-size: small;"> </span></p>
<p><span style="font-size: small;">До крајот на проектот се очекува:</span></p>
<p><span style="font-size: small;"> </span></p>
<p><span style="font-size: small;">- да се идентификуваат генераторите на корупцијата во сите фази од јавните набавки на претпријатијата;</span></p>
<p><span style="font-size: small;"> </span></p>
<p><span style="font-size: small;">- да се постават стандарди/таргети за подобрување на отчетноста и интегритетот во јавните набавки;</span></p>
<p><span style="font-size: small;"> </span></p>
<p><span style="font-size: small;">- да се воспостави одржлив механизам за подобрување на начинот за спроведување на јавните набавки од страна на таргетираните претпријатија.</span></p>
<p><span style="font-size: small;"> </span></p>
<p><span style="font-size: small;">Проектот се спроведува кај 35 јавни претпријатија и акционерски друштва  основани од Владата, Градот Скопје и општините Гостивар, Кавадарци и  Струга.</span></p>
<p><span style="font-size: small;"> </span></p>
<p><span style="font-size: small;">Проектот ги опфаќа следните активности:</span></p>
<p><span style="font-size: small;"> </span></p>
<ul>
<li><span style="font-size: small;">Мапирање на ризиците од корупција во сите фази во постапките за јавни набавки, преку мониторирање на избран примерок на тендери, изработка на индекс на рационалност и пресметка на релевантни индикатори за оценка на отчетноста и интегритетот во спроведувањето на јавните набавки. </span></li>
<li><span style="font-size: small;">Индивидуален скрининг на претпријатија за идентификување на ризиците од корупција и за проценка на капацитетот за спроведување на јавните набавки (кадровски потенцијал и внатрешни правила). </span></li>
<li><span style="font-size: small;">Градење на капацитети на таргетираните претпријатија за подобро спроведување на јавните набавки (работилници и обуки) што треба да резултира и со развој на индивидуални планови за интегритет во јавните набавки. </span></li>
<li><span style="font-size: small;">Застапување за законско, економично, ефикасно и ефективно спроведување на јавните набавки и намалување на корупцијата преку објавување на наодите од длабинското мапирање на ризиците од корупција во сите фази на јавните набавки и презентација пред сите засегнати страни и пред пошироката јавност.</span></li>
</ul>
<p><span style="font-size: small;"> </span></p>
<p><span style="font-size: small;">Вкупната вредност на проектот изнесува 6.000.000 денари.</span></p>