
<ul>
<li><span style="font-size: small;">Надлежните институции во земјава <strong>малку ги користат податоците</strong> за вистинските сопственици во насока на спречување, откривање и санкционирање на перењето пари и во борбата против тероризмот, а се чини, воопшто не ги користат за други цели и за спречување корупција, криминал и злоупотреби во другите области. </span></li>
<li><span style="font-size: small;">Институциите и надлежната Управа за финансиско разузнавање имаат <strong>различни податоци</strong> за бројот на случаи против перењето пари и финансирањето тероризам. </span></li>
<li><span style="font-size: small;">Од 2022 до април 2024 година, Управата <strong>примила 194 иницијативи</strong> од надлежните органи од кои, натаму, изработила и <strong>поднела 21 извештај</strong> до Основното јавно обвинителство за гонење на организиран криминал и корупција. Дополнително, Управата во истиот период поднела до ова обвинителство и 50 извештаи за сомнителни трансакции, по сопствена иницијатива. </span></li>
<li><span style="font-size: small;">Од вкупно 71 извештај што Управата го има поднесено до Обвинителството, <strong>70 % се по сопствена иницијатива</strong>, а останатите 30 % по претходно примена иницијатива од некоја од надлежните институции. </span></li>
<li><span style="font-size: small;">Од 17 институции во земјава со коишто Управата треба да соработува, од кои осум се директно наведени во законот дека треба да се борат против перењето пари и финансирањето тероризам, <strong>само две имаат конкретни бројки за случаите</strong> за коишто користеле податоци од Регистарот на вистински сопственици. </span></li>
<li><span style="font-size: small;">Северна Македонија <strong>не ја презеде обврската</strong> што ја препорача ММФ за време за кризата со КОВИД-19 – да ги објави имињата на вистинските сопственици на фирмите што склучиле договор за јавни набавки поврзани со корона-кризата. </span></li>
<li><span style="font-size: small;">Земјата <strong>не ја спроведе ниту заложбата</strong> од Националниот акциски план за Партнерството за отворена власт 2021 – 2023 да ги објавува јавно вистинските сопственици на фирмите понудувачи и на оние што добиле договор за јавна набавка. </span></li>
<li><span style="font-size: small;">И Европската Унија и ОЕЦД имаат забелешки за недоволното користење на податоците од регистарот на вистински сопственици. </span></li>
<li><span style="font-size: small;">За унапредување на користењето на податоците за вистинските сопственици во земјава <strong>се препорачува</strong>: проширување на опфатот на вистинските сопственици, олеснување на пристапот до податоците до поширок круг на заинтересирани страни, поврзување со други бази и податоци, поголема интероперативност меѓу институциите и унапредување на проверката на податоците. </span></li>
</ul>
<p><span style="font-size: small;">За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</span></p>
<p><span style="font-size: small;"><a href="images/analiza za vistinski sopstvenici sq.pdf" target="_blank">Линк</a> до анализата на албански јазик.</span></p>
<p><span style="font-size: small;"><a href="images/summary beneficial ownership in anti-corruption.pdf" target="_blank">Линк</a> до резиме на анализата на англиски јазик. </span></p>
<p><span style="font-size: small;">Проектот „Користење на податоците за вистинските сопственици за намалување на корупцијата“ е поддржан од Владата на Швајцарија преку Цивика мобилитас. Мислењата кои се изразени овде не нужно ги одразуваат ставовите на Швајцарската влада, Цивика мобилитас или организациите што ја спроведуваат.</span></p>