
<p><span style="font-size: small;">“Иако имам објавено можне суптилни информации за внатрешната и надворешната политика на Бугарија и до сега ниту еднаш не се соочив со притисок или реперкусии за да престанам да истражувам за некоја тема или пак да не ги објававм информациите кои ги имам“, истакна Димитрова пред македонските новинари.</span></p>
<p><span style="font-size: small;">Меѓусебното споделување на искуствата покажа и дека новинарите во  Бугарија имаат поголем пристап до детални информации од различни  регистри практика со која Македонија не може да се пофали. Оттука, ако во периодот од 2006 до 2009 година годишно  имало по околу 26.000 барања за пристап, во последните неколку години  има тенденција на намалување. Така, во 2011 година имало 8.800 барања  што се должи на фактот што сè повеќе информации и бази на податоци се  јавно достапни.</span></p>
<p><span style="font-size: small;">Студиската посета на Бугарија (11-13 март) е реализирана во рамките на проектот „Пристапот до информации - извор за поквалитетно информирање“ финансиран од Европската Унија преку Европскиот инструмент за демократија и човекови права (ЕИДХР).</span></p>
<p><span style="font-size: small;">Центарот за граѓански комуникации веќе неколку години посветено работи на подигнување на свеста кај новинарите за поголема примена на алатките за истражувачко новинарство, меѓу кои се и механизмите за слободен пристап до информации од јавен карактер. Неодамна, ЦГК објави <a href="images/stories/brif_info_mk.pdf">бриф за јавни политики</a> за поголема примена на ова право од страна на новинарите. Со него се бара и законска измена за скратување на рокот што институциите го имаат за одговор на барањата за пристап до информации од сегашните 30 календарски на 15 работни денови.</span></p>