
<p><span style="font-size: small;">- Кај фирмите, најниска цена за кубик вода плаќаат потрошувачите во Желино, 13,42 денари, додека убедливо најскапа е водата за скопските фирми, дури 68,10 денари за кубик.</span></p>
<p><span style="font-size: small;">- Најмногу вода трошат жителите на Маврово и Теарце, по 70 кубици месечно, како и на Боговиње, по 40 кубици месечно. Најмалку вода трошат домаќинствата во Старо Нагоричане, само по 2,4 кубици месечно. </span></p>
<p><span style="font-size: small;">- Од големите градови, водата е најевтина во Тетово, а најскапа во Охрид. Спротивно, охриѓани трошат најмалку, а тетовчани најмногу вода месечно. </span></p>
<p><span style="font-size: small;">- Од годишно произведените 245 милиони кубни метри вода за пиење, се губат повеќе од половина, односно 146 милиони кубни метри. </span></p>
<p><span style="font-size: small;">- Најмногу вода за пиење во апсолутна загуба се губи во Скопје, дури 63 милиони метри кубни годишно, што е 43 % од целата загубена вода во земјава. Следат Гостивар, Тетово и Кичево.</span></p>
<p><span style="font-size: small;">- 44 % од 67-те снабдувачи со вода за пиење лани оствариле негативен финансиски резултат од работењето. Вкупната загуба на овие претпријатија изнесува 255.018.205 денари, односно 4 милиони евра. </span></p>
<p><span style="font-size: small;">- Најголема загуба, од повеќе од еден милион евра има кочанското претпријатие, што е точно една четвртина од вкупните загуби на овие претпријатија. Со поголеми загуби се и водоводните претпријатија на Велес, Битола, Скопје и Струга. </span></p>
<p><span style="font-size: small;">- Кај 72 % од претпријатијата со финансиска загуба, загубите на вода за пиење се поголеми од 40 %.</span></p>
<p><span style="font-size: small;">До целото истражување може да се пристапи преку следниот <a href="images/analiza voda.pdf" target="_blank">линк</a>.</span></p>
<p><span style="font-size: small;">За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</span></p>