
<p>» Просечната <strong>активна транспарентност</strong> на министерствата, на Владата и на општините за 2025 година изнесува <strong>80 %</strong> (од максимално можни 100 %), исто колку што изнесуваше и минатата година.</p>
<p>» Активната транспарентност на <strong>министерствата и Владата</strong> е намалена во однос на лани и изнесува <strong>84 </strong><strong>% </strong>(лани 86 %).</p>
<p>» Општините го задржаа истото ниво на активна транспарентност како и лани, односно <strong>79 %</strong>.</p>
<p>» Дури <strong>44 %</strong> од опфатените институции <strong>ја влошиле својата активна транспарентност </strong>(лани се влошиле 19 % од институциите).</p>
<p>» <strong>Министерството за одбрана</strong>, петта година по ред ги задржа максималните <strong>100 % </strong>активна транспарентност, а резултатот од 100 % годинава го освои и новоформираното <strong>Министерство за дигитална трансформација</strong>.</p>
<p>» Кај општините, за разлика од лани кога дури пет општини го делеа првото место со 100 % активна транспарентност, годинава на ова место се задржаа само две – <strong>Кавадарци и Кичево</strong>.</p>
<p>» Меѓу <strong>регионите</strong>, трета година по ред на <strong>првото место</strong> се наоѓа <strong>Источниот Регион</strong> (со иста активна транспарентност како и лани од 88 %).</p>
<p>» На <strong>последно место</strong>, со намалена активна транспарентност во однос на лани се наоѓа <strong>Полошкиот Регион</strong> (со 71 % активна транспарентност, лани 73 %).</p>
<p>» <strong>Н</strong><strong>ајмалку информации,</strong> и министерствата и општините објавуваат за <strong>финансиите</strong> (министерствата 58 %, а општините 59 % од можни 100 %).</p>
<p>» Огромно <strong>уназадување</strong> има кај одговорите по <strong>барањата</strong> <strong>за слободен пристап до информациите од јавен карактер</strong>, што им беа испратени на сите институции во ист ден и со исто прашање. <strong>О</strong><strong>пштините</strong> одговорија во просек <strong>за 21 ден</strong> (лани за 15 дена)<strong>, </strong>а <strong>министерствата</strong> одговорија <strong>за 23 дена</strong> (лани за 14 дена). Инаку, крајниот законски рок е 20 дена.</p>
<p>» Само <strong>54 %</strong> од институциите одговорија <strong>во рамките на максималниот законскиот рок</strong> од 20 дена (лани тоа го сторија 71 % од институциите).</p>
<p>Активната транспарентност е претставена и на специјалната веб-страница: <a href="https://www.aktivnatransparentnost.mk/">https://www.aktivnatransparentnost.mk/</a> со преглед на остварувањата на секоја институција од 2016 годинава наваму.</p>
<p>За повеќе информации, ве молиме, контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</p>