<p><img src="images/stories/za web 16.jpg" border="0" width="124" height="137" style="border: 0pt none; float: right;" /></p>
<p><span style="font-size: small;">СКОПЈЕ, 14 мај 2013 година – Центарот за граѓански комуникации денеска ги објави резултатите од мониторингот на постапките за јавни набавки во Македонија кој го опфаќа периодот од октомври до декември 2012 година. Некои од клучните наоди се:</span></p>
<ul>
<li><span style="font-size: small;">Законски задолжителната е-аукција не се закажала во 40% од мониторираниот примерок, додека кај секоја четврта спроведена е-аукција не се намалила почетната цена. Со тоа ефектот на заштеда на буџетски средствa не бил остварен кај поголемиот број набавки. Ова е директна последица на ограничувањата на конкуренцијата на тендерите преку несразмерно високите критериуми за оценување на способноста на фирмите за учество во постапките. </span></li>
<li><span style="font-size: small;">Во последното тромесечје од 2012 година поништени се 23,4% од тендерите на ниво на цела држава. На годишно ниво, процентот на поништувања во 2012-та е највисок во последните четири години и изнесува 24,2%, главно поради малиот број на понуди. </span></li>
<li><span style="font-size: small;">Преку нетранспарентната постапка со преговарање без објавување на оглас во последното тромесечје од 2012 година склучени се 408 договори во вредност од околу 22 милиони евра. На годишно ниво преку оваа постапка се потрошени околу 65 милиони евра. Главната причина за зголемување на бројот на овие договори, кои се на рекордно високо ниво, е неможноста да се закаже е-аукција од причина што не постои доволно конкуренција. </span></li>
<li><span style="font-size: small;">На врвот на десетте најголеми договори за јавни набавки склучени во 2012 година е  договорот на ЕЛЕМ за ископ на јаглен и јаловина во вредност од 53,3 милиони евра. </span></li>
</ul>
<p><span style="font-size: small;">Извештајот од мониторингот е достапен <a href="images/stories/16_kvartalen_mak.pdf">овде</a>. За повеќе информации ве молиме контактирајте го Центарот за граѓански комуникации на (02) 3213-513 или на <a href="mailto:center@ccc.org.mk">center@ccc.org.mk</a>.</span></p>
